Bi dr Basler Fasnacht isch dr Waggis lang e traditionells Goschdym gsi: blaus Hemmli, wyssi Sogge, roti  Krawatte, wysse Kraage, (zue) grossi Zoggeli und amigs e Huube. Typischi Accessoirs sin d'Kokarde in de Farbe vor franzeesische Trikolore (blau-wyss-root) und e Ykaufsnetz mit Gmies gsi. Ziebele hett's fir jungi Maitli gää und gääli Riebli fir alti Jumpfere (no hitt erkennsch e rächte Waggis dra, dass är mit dr lingge Hand Reesli gitt (Härzsyyte) und mit dr rächte Räppli vertailt…).